**Formulár príkladov dobrej praxe b)**

|  |
| --- |
| ***Názov projektu*** |
| Zapojenie nezamestnaných do obnovy kultúrneho dedičstva - 2 |

|  |
| --- |
| ***Názov operačného programu*** |
| Ľudské zdroje |

|  |
| --- |
| ***Kód vyzvania a ITMS2014+ kód projektu*** |
| OP ĽZ NP 2018/3.1.1/01 kód ITMS2014+: 312031P976 |

|  |
| --- |
| ***Názov prioritnej osi, investičnej priority a špecifického cieľa*** |
| 3 Zamestnanosť  3.1 Prístup uchádzačov o zamestnanie a neaktívnych osôb k zamestnaniu vrátane dlhodobo nezamestnaných a osôb, ktoré sú vzdialené od trhu práce, ako aj miestne iniciatívy v oblasti zamestnávania a podpora mobility pracovnej sily  3.1.1 Zvýšiť zamestnanosť a znížiť nezamestnanosť s osobitným dôrazom na dlhodobo nezamestnaných, nízko kvalifikovaných, starších a zdravotne postihnuté osoby |

|  |
| --- |
| ***Miesto realizácie projektu (mesto/okres/samosprávny kraj)*** |
| Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský  kraj, Košický kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.03.2018 - 28.02.2021 |

|  |
| --- |
| ***Rozpočet projektu (celkové náklady na projekt a výška poskytnutého nenávratného finančného príspevku)*** |
| 10 604 999,60 € |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8, 812 67 Bratislava  Slovenská republika  Lýdia Svetíková  02/20444843  [lydia.svetikova@upsvr.gov.sk](mailto:lydia.svetikova@upsvr.gov.sk)  [www.upsvar.sk](http://www.upsvar.sk) |

|  |
| --- |
| ***Ciele projektu (uveďte kľúčové slová)*** |
| Zlepšenie postavenia uchádzačov o zamestnanie (ďalej len „UoZ“) a znevýhodnených UoZ (ďalej len „ZUoZ) na trhu práce, zvýšiť zamestnateľnosť a zamestnanosť UoZ a ZUoZ, znížiť dlhodobú nezamestnanosť, podporiť rozvoj miestnej a regionálnej zamestnanosti. |

|  |
| --- |
| ***Cieľové skupiny (uveďte kľúčové slová)*** |
| * + - uchádzač o zamestnanie - podľa § 6 zákona o službách zamestnanosti     - znevýhodnený uchádzač o zamestnanie podľa § 8 zákona o službách zamestnanosti. |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| Cieľom projektu bolo zlepšenie postavenia UoZ a ZUoZ na trhu práce, zvýšenie zamestnateľnosti, zamestnanosti UoZ a ZUoZ, zníženie dlhodobej nezamestnanosti, podpora rozvoja miestnej a regionálnej zamestnanosti.  Splnenie stanoveného cieľa sa zabezpečilo poskytovaním finančných príspevkov zamestnávateľovi, ktorý na tento účel vytvoril pracovné miesto na dobu maximálne 7 mesiacov.  Projekt bol realizovaný podľa § 54 ods. 1 písm. a) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov Ústredím práce, sociálnych vecí a rodiny a 43 úradmi v rámci z regiónov SR s výnimkou Bratislavského samosprávneho kraja.  Do projektu boli zaradené právnické osoby/fyzické osoby ako napr. občianske združenia, neziskové organizácie poskytujúce všeobecne prospešné služby, nadácie, obce, mestá alebo aj iné právnické osoby, ktorým bola schválená dotácia zmysle zákona č. 434/2010 Z. z. o poskytovaní dotácií v pôsobnosti MK SR v znení zákona č. 79/2013 Z. z. v rámci dotačného programu „Obnovme si svoj dom“- podprogram 1.4. Obnova historických parkov a architektonických areálov v kritickom stavebno-technickom stave.  Uplatňovala sa Schéma pomoci de minimis na podporu zamestnanosti (schéma DM č. 16/2014 v platnom znení).  Prínos projektu bol najmä v poskytnutí krátkodobého podporovaného pracovného miesta, kde UoZ a ZUoZ získali možnosť zamestnať sa, obnoviť a zlepšiť si pracovné návyky a pracovné zručnosti a tým si zvýšiť možnosť zamestnať sa v budúcnosti. Zároveň sa vytvoril potenciál budúceho pracovného príjmu, čo prispelo k zníženiu podielu populácie ohrozenej chudobou. |
| 1. ***Plánované aktivity (max. 15 riadkov)*** |
| Hlavná aktivita: Podpora vytvorenia pracovného miesta pre UoZ a ZUoZ.  Hlavná aktivita projektu bola realizovaná na základe dohody uzatvorenej medzi príslušným úradom PSVR a zamestnávateľom prostredníctvom AOTP podľa § 54 zákona o službách zamestnanosti. |
| 1. ***Výstupy/výsledky: kvalitatívne a kvantitatívne (vo forme merateľných ukazovateľov)*** |
| **Hodnoty merateľných ukazovateľov so stavom k 31.12.2020**   |  |  |  |  |  | | --- | --- | --- | --- | --- | | **Kód** | **Názov** | **Merná jednotka** | **Plánovaná hodnota** | **Dosiahnutá hodnota** | | P0097 | Nezamestnané osoby vrátane dlhodobo nezamestnaných | Počet | 1 200 | 1 301 | | P0037 | Dlhodobo nezamestnané osoby | Počet | 400 | 408 | | P0109 | Osoby vo veku nad 50 rokov | Počet | 300 | 409 | | P0107 | Osoby so základným (ISCED 1) alebo nižším sekundárnym (ISCED 2) | Počet | 100 | 527 | | P0638 | Účastníci, ktorí sú v čase odchodu zamestnaní, a to aj samostatne zárobkovo činní | Počet | 200 | 1248 |   Národný projekt sa v zmysle časového harmonogramu realizoval úspešne. Implementácia projektu bola úspešná aj z hľadiska napĺňania plánovaných hodnôt merateľných ukazovateľov. Počet zapojených osôb do projektu, aj podľa štruktúry týchto osôb, presiahli všetky plánované hodnoty. |
| 1. ***Nadväznosť (trvalá/následná udržateľnosť výsledkov projektu)*** |
| Realizáciou projektu sa prispieva k:   * osvojeniu pracovných návykov UoZ a ZUoZ; * osvojeniu si špeciálnych zručností, (ovládanie historických murárskych techník, kamenárskych prác, tesárskych prác a pod.), ktoré zvýšia ich zamestnateľnosť; * dočasnému umiestneniu UoZ a ZUoZ na trhu práce; * zníženiu rizika chudoby nezamestnaných zapojených do projektu prostredníctvom získania pracovného príjmu; * užšej spolupráci medzi miestnymi úradmi  a obcami pri vytváraní spoločných projektov s cieľom vytvárania nových pracovných príležitostí a posilnenia sociálno ekonomickej súdržnosti v regióne; * oživeniu cestovného ruchu  a multiplikačným efektom na rozvoj služieb; * rozvoju miestnej a regionálnej zamestnanosti.   Prínos projektu je najmä v poskytnutí krátkodobého podporovaného zamestnávania a predchádzaní negatívnym dôsledkom trvalého zotrvávania v nezamestnanosti najmä pre ZUoZ, nakoľko práve táto cieľová skupina je v prevažnej miere zaraďovaná do projektov realizovaných v spolupráci s MK SR.  Potenciálny vedľajší efekt národného projektu spočíva aj v prínose pre rozvoj miestneho cestovného ruchu, v rozšírení možností pre poskytovanie súvisiacich služieb, v posilnení lokálpatriotizmu a rozšírení miestnych komunitných aktivít v súvislosti s obnovou kultúrneho dedičstva v regióne. |
| ***Fakultatívne položky:*** |
| 1. ***Problémy zistené pri aplikácii*** |
| Náročnosť pri napĺňaní merateľných ukazovateľov v kategórii dlhodobo nezamestnaných osôb a osôb so základným vzdelaním, pri zmenenej situácii na trhu práce. Národný projekt je vhodný najmä pre UoZ v konkrétnej obci, v sídle obnovovanej pamiatky z dôvodu náročnosti dochádzania k pamiatke, pričom štruktúra v danej obci nemusí byť v súlade so štruktúrou stanovených merateľných ukazovateľov. V poslednom roku realizácie národného projektu 2020 boli vládou SR vyhlásené opatrenia proti šíreniu vírusu, a v tejto súvislosti boli sťažené podmienky vykonávania prác na obnove kultúrnych pamiatok. Zamestnávatelia museli zabezpečiť ochranné hygienické pomôcky pre svojich zamestnancov počas celej doby zamestnávania. |
| 1. ***Prenositeľnosť (odporúčania pre zavedenie príkladov dobrej praxe, odporúčania pre použitie príkladov dobrej praxe v iných podmienkach*** |
| Spolupráca medzi dvoma rezortmi MPSVR SR a MK SR sa premietla pozitívne do regiónov pri vytváraní spoločných projektov s cieľom vytvárania nových pracovných príležitostí a posilnenia sociálno – ekonomickej súdržnosti v regióne.  Pri záchrane kultúrnych pamiatok zapojení UoZ získali pracovné návyky, pracovné skúsenosti, zručnosti historických remesiel a zvýšila sa ich zamestnateľnosť na pracovnom trhu.  Obnova kultúrnych pamiatok priniesla do regiónu oživenie cestovného ruchu a multiplikačné efekty na rozvoj služieb.  Myšlienku medzirezortnej spolupráce je možné využiť v iných oblastiach napr. životné prostredie, poľnohospodárstvo, regionálny rozvoj. |

|  |
| --- |
| ***Vydané publikácie zamerané na šírenie výsledkov projektu, webové stránky alebo iné aktivity*** |
| Publicita a informovanosť bola zabezpečená počas celého obdobia trvania realizácie projektu a riadi sa Manuálom pre informovanie a komunikáciu pre prijímateľov v rámci EŠIF (2014-2020) pre Operačný program Ľudské zdroje.  Aktivity realizované v rámci publicity:   * zaslanie Formulára príkladov dobrej praxe a) na [publicita@employment.gov.sk](mailto:publicita@employment.gov.sk) * zverejnenie formulára príkladov dobrej praxe a) na [www.upsvar.sk](http://www.upsvar.sk) * zverejnenie opisu národného projektu na webovej stránke [www.upsvar.sk](http://www.upsvar.sk) * zverejnenie tlačovej správy na [www.upsvar.sk](http://www.upsvar.sk) * zabezpečenie grafického návrhu, výroby a distribúcie reklamnej plachty jednotlivo v rámci národného projektu na rok 2018, 2019 a 2020. Reklamné plachty sa nachádzajú v elektronickej podobe na: <http://www.upsvar.sk/europsky-socialny-fond/informovanie-a-komunikacia-v-programovom-obdobi-2014-2020/informacne-materialy.html?page_id=546094> * zabezpečenie grafického návrhu, výroby a distribúcie plagátu A3, ktorý sa nachádza v elektronickej podobe na: <http://www.upsvar.sk/europsky-socialny-fond/informovanie-a-komunikacia-v-programovom-obdobi-2014-2020/informacne-materialy.html?page_id=546094> * monitoring médií * žiadosti o poskytnutí finančných príspevkov, dohody o poskytnutí finančných príspevkov a iné písomnosti súvisiace s implementáciou národného projektu sú označené logom ESF a EFRR s odkazom na EÚ, logom OP ĽZ, prípadne textom „Tento projekt sa realizuje vďaka podpore z Európskeho sociálneho fondu v rámci Operačného programu Ľudské zdroje.“, ako i odkazom na [www.employment.gov.sk](http://www.employment.gov.sk), [www.esf.gov.sk](http://www.esf.gov.sk). |